amanoisuno/poetBack huggingface dataset:
江南謫居十韻 白居易 
自哂沉冥客，曾為獻納臣。壯心徒許國，薄命不如人。才展淩雲翅，俄成失水鱗。葵枯猶向日，蓬斷即辭春。澤畔長愁地，天邊欲老身。蕭條殘活計，冷落舊交親。草合門無徑，煙消甑有塵。憂方知酒聖，貧始覺錢神。虎尾難容足，羊腸易覆輪。行藏與通塞，一切任陶鈞。
江樓夜吟元九律詩，成三十韻 白居易 
昨夜江樓上，吟君數十篇。詞飄朱檻底，韻墮淥江前。清楚音諧律，精微思入玄。收將白雪麗，奪盡碧雲妍。寸截金為句，雙雕玉作聯。八風淒間發，五彩爛相宣。冰扣聲聲冷，珠排字字圓。文頭交比繡，筋骨軟於綿。澒湧同波浪，錚鏦過管弦。醴泉流出地，鈞樂下從天。神鬼聞如泣，魚龍聽似禪。星回疑聚集，月落為留連。雁感無鳴者，猿愁亦悄然。交流遷客淚，停住賈人船。暗被歌姬乞，潛聞思婦傳。斜行題粉壁，短卷寫紅箋。肉味經時忘，頭風當日痊。老張知定伏，短李愛應顛。道屈才方振，身閑業始專。天教聲烜赫，理合命迍邅。顧我文章劣，知他氣力全。工夫雖共到，巧拙尚相懸。各有詩千首，俱拋海一邊。白頭吟處變，青眼望中穿。酬答朝妨食，披尋夜廢眠。老償文債負，宿結字因緣。每歎陳夫子，常嗟李謫仙。名高折人爵，思苦減天年。不得當時遇，空令後代憐。相悲今若此，湓浦與通川。
潯陽歲晚，寄元八郎中、庾三十二員外 白居易 
閱水年將暮，燒金道未成。丹砂不肯死，白髮自須生。病肺慚杯滿，衰顏忌鏡明。春深舊鄉夢，歲晚故交情。一別浮雲散，雙瞻列宿榮。螭頭階下立，龍尾道前行。封事頻聞奏，除書數見名。虛懷事僚友，平步取公卿。漏盡雞人報，朝回幼女迎。可憐白司馬，老大在湓城。
元九以綠絲布白輕褣見寄製成衣服以詩報知 白居易 
綠絲文布素輕褣，珍重京華手自封。貧友遠勞君寄附，欲著卻休知不稱，折腰無復舊形容。
清明日送韋侍禦貶虔州 白居易 
寂寞清明日，蕭條司馬家。留餳和冷粥，出火煮新茶。欲別能無酒，相留亦有花。南遷更何處，此地已天涯。
九江春望 白居易 
淼茫積水非吾土，飄泊浮萍自我身。身外信緣為活計，此地何妨便終老，譬如元是九江人。
晚題東林寺雙池 白居易 
向晚雙池好，初晴百物新。嫋枝翻翠羽，濺水躍紅鱗。萍泛同遊子，蓮開當麗人。臨流一惆悵，還憶曲江春。
贈內子 白居易 
白髮長興歎，青娥亦伴愁。寒衣補燈下，小女戲床頭。暗淡屏幃故，淒涼枕席秋。貧中有等級，猶勝嫁黔婁。
送客春遊嶺南二十韻 白居易 
已訝游何遠，仍嗟別太頻。離容君蹙促，贈語我殷勤。迢遞天南面，蒼茫海北漘。訶陵國分界，交趾郡為鄰。蓊郁三光晦，溫暾四氣勻。陰晴變寒暑，昏曉錯星辰。瘴地難為老，蠻陬不易馴。土民稀白首，洞主盡黃巾。戰艦猶驚浪，戎車未息塵。紅旗圍卉服，紫綬裹文身。面苦桄榔裛，漿酸橄欖新。牙檣迎海舶，銅鼓賽江神。不凍貪泉暖，無霜毒草春。雲煙蟒蛇氣，刀劍鱷魚鱗。路足羈棲客，官多謫逐臣。天黃生颶母，雨黑長楓人。回使先傳語，征軒早返輪。須防杯裏蠱，莫愛橐中珍。北與南殊俗，身將貨孰親。嘗聞君子誡，憂道不憂貧。
自題 白居易 
功名宿昔人多許，寵辱斯須自不知。一旦失恩先左降，前事是身俱若此，空門不去欲何之。
自悲 白居易 
火宅煎熬地，霜松摧折身。因知群動內，易死不過人。
尋郭道士不遇 白居易 
郡中乞假來相訪，洞裏朝元去不逢。看院只留雙白鶴，欲問參同契中事，更期何日得從容。
潯陽春三首：春生 白居易 
春生何處暗周遊，海角天涯遍始休。先遣和風報消息，若到故園應覓我，為傳淪落在江州。
潯陽春三首：春來 白居易 
春來觸地故鄉情，忽見風光憶兩京。金穀踏花香騎入，獨有不眠不醉客，經春冷坐古湓城。
潯陽春三首：春去 白居易 
一從澤畔為遷客，兩度江頭送暮春。白髮更添今日鬢，四十六時三月盡，送春爭得不殷勤。
夢微之 白居易 
晨起臨風一惆悵，通川湓水斷相聞。不知憶我因何事，昨夜三回夢見君。
贈韋煉師 白居易 
潯陽遷客為居士，身似浮雲心似灰。上界女仙無嗜欲，
問劉十九 白居易 
綠蟻新醅酒，紅泥小火壚。晚來天欲雪，能飲一杯無。
得行簡書，聞欲下峽，先以詩寄 白居易 
朝來又得東川信，欲取春初發梓州。書報九江聞暫喜，欲寄兩行迎爾淚，長江不肯向西流。
南湖早春 白居易 
風回雲斷雨初晴，返照湖邊暖複明。亂點碎紅山杏發，不道江南春不好，年年衰病減心情。
元十八從事南海欲出廬山臨別舊居有戀泉聲之什因以投和兼伸別情 白居易 
賢侯辟士禮從容，莫戀泉聲問所從。雨露初承黃紙詔，我正退藏君變化，一杯可易得相逢。
題韋家泉池 白居易 
泉落青山出白雲，縈村繞郭幾家分。自從引作池中水，深淺方圓一任君。
醉中對紅葉 白居易 
臨風杪秋樹，對酒長年人。醉貌如霜葉，雖紅不是春。
遣懷 白居易 
羲和走馭趁年光，不許人間日月長。遂使四時都似電，已共身心要約定，窮通生死不驚忙。
點額魚 白居易 
龍門點額意何如，紅尾青鬐卻返初。見說在天行雨苦，為龍未必勝為魚。
聞龜兒詠詩 白居易 
憐渠已解詠詩章，搖膝支頤學二郎。莫學二郎吟太苦，才年四十鬢如霜。
對酒 白居易 
未濟卦中休蔔命，參同契裏莫勞心。無如飲此銷愁物，一餉愁消直萬金。
東牆夜合樹去秋為風雨所摧，今年花時，悵然有感 白居易 
碧荑紅縷今何在，風雨飄將去不回。惆悵去年牆下地，今春唯有薺花開。
病起 白居易 
病不出門無限時，今朝強出與誰期。經年不上江樓醉，勞動春風颺酒旗。
夢亡友劉太白同遊彰敬寺 白居易 
三千裏外臥江州，十五年前哭老劉。昨夜夢中彰敬寺，死生魂魄暫同遊。
與果上人歿時題此訣別，兼簡二林僧社 白居易 
本結菩提香火社，為嫌煩惱電泡身。不須惆悵從師去，先請西方作主人。
贈寫真者 白居易 
子騁丹青日，予當醜老時。無勞役神思，更畫病容儀。迢遞麒麟閣，圖功未有期。區區尺素上，焉用寫真為。
劉十九同宿 白居易 
紅旗破賊非吾事，黃紙除書無我名。唯共嵩陽劉處士，圍棋賭酒到天明。
十二年冬江西溫暖，喜元八寄金石棱到，因題此詩 白居易 
今冬臘候不嚴凝，暖霧溫風氣上騰。山腳崦中才有雪，
閑意 白居易 
不爭榮耀任沉淪，日與時疏共道親。北省朋僚音信斷，漸老漸諳閒氣味，終身不擬作忙人。
送友人上峽赴東川辟命 白居易 
見說瞿塘峽，斜銜灩澦根。難於尋鳥路，險過上龍門。羊角風頭急，桃花水色渾。山回若鼇轉，舟入似鯨吞。岸合愁天斷，波跳恐地翻。憐君經此去，為感主人恩。
夜送孟司功 白居易 
潯陽白司馬，夜送孟功曹。江暗管弦急，樓明燈火高。湖波翻似箭，霜草殺如刀。且莫開徵棹，陰風正怒號。
衰病 白居易 
老辭遊冶尋花伴，病別荒狂舊酒徒。更恐五年三歲後，些些譚笑亦應無。
題詩屏風絕句 白居易 
相憶采君詩作障，自書自勘不辭勞。障成定被人爭寫，從此南中紙價高。
答微之 白居易 
君寫我詩盈寺壁，我題君句滿屏風。與君相遇知何處，兩葉浮萍大海中。
偶宴有懷 白居易 
遇興尋文客，因歡命酒徒。春遊憶親故，夜會似京都。詩思閑仍在，鄉愁醉暫無。狂來欲起舞，慚見白髭須。
山中酬江州崔使君見寄 白居易 
眷眄情無恨，優容禮有餘。三年為郡吏，一半許山居。酒熟心相待，詩來手自書。庾樓春好醉，明月且回車。
山枇杷 白居易 
深山老去惜年華，況對東溪野枇杷。火樹風來翻絳焰，爭奈結根深石底，無因移得到人家。
聞李尚書拜相，因以長句寄賀微之 白居易 
憐君不久在通川，知已新提造化權。夔契定求才濟世，肯向泥中拋折劍，不收重鑄作龍泉。
歲暮 白居易 
窮陰急景坐相催，壯齒韶顏去不回。舊病重因年老發，禍福細尋無會處，不如且進手中杯。
雨中赴劉十九二林之期及到寺劉已先去因以四韻寄之 白居易 
雲中台殿泥中路，既阻同遊懶卻還。將謂獨愁猶對雨，最惜杜鵑花爛漫，春風吹盡不同攀。
薔薇正開春酒初熟因招劉十九張大夫崔二十四同飲 白居易 
甕頭竹葉經春熟，階底薔薇入夏開。似火淺深紅壓架，明日早花應更好，心期同醉卯時杯。
李白墓 白居易 
採石江邊李白墳，繞田無限草連雲。可憐荒壟窮泉骨，
對酒 白居易 
漫把參同契，難燒伏火砂。有時成白首，無處問黃芽。幻世如泡影，浮生抵眼花。唯將綠醅酒，且替紫河車。
戲答諸少年 白居易 
顧我長年頭似雪，饒君壯歲氣如雲。朱顏今日雖欺我，白髮他時不放君。
風雨晚泊 白居易 
苦竹林邊蘆葦叢，停舟一望思無窮。青苔撲地連春雨，此生飄蕩何時定，一縷鴻毛天地中。
題崔使君新樓 白居易 
憂人何處可銷憂，碧甕紅欄湓水頭。從此潯陽風月夜，崔公樓替庾公樓。
山中戲問韋侍禦 白居易 
我抱棲雲志，君懷濟世才。常吟反招隱，那得入山來。
贈曇禪師 白居易 
五年不入慈恩寺，今日尋師始一來。欲知火宅焚燒苦，方寸如今化作灰。
寄微之 白居易 
帝城行樂日紛紛，天畔窮愁我與君。秦女笑歌春不見，人生多少歡娛事，那獨千分無一分。
醉吟二首 白居易 
空王百法學未得，姹女丹砂燒即飛。事事無成身老也，醉鄉不去欲何歸。兩鬢千莖新似雪，十分一醆欲如泥。酒狂又引詩魔發，日午悲吟到日西。
曉寢 白居易 
轉枕重安寢，回頭一欠伸。紙窗明覺曉，布被暖知春。莫強疏慵性，須安老大身。雞鳴一覺睡，不博早朝人。
答元八郎中、楊十二博士 白居易 
身覺浮雲無所著，心同止水有何情。但知瀟灑疏朝市，誰能拋得人間事，來共騰騰過此生。
湖亭與行簡宿 白居易 
潯陽少有風情客，招宿湖亭盡卻回。水檻虛涼風月好，夜深誰共阿憐來。
八月十五日夜湓亭望月 白居易 
昔年八月十五夜，曲江池畔杏園邊。今年八月十五夜，臨風一歎無人會，今夜清光似往年。
贈江客 白居易 
江柳影寒新雨地，塞鴻聲急欲霜天。愁君獨向沙頭宿，水繞蘆花月滿船。
殘暑招客 白居易 
雲截山腰斷，風驅雨腳回。早陰江上散，殘熱日中來。卻取生衣著，重拈竹簟開。誰能淘晚熱，閑飲兩三杯。
潯陽秋懷，贈許明府 白居易 
霜紅二林葉，風白九江波。暝色投煙鳥，秋聲帶雨荷。馬閑無處出，門冷少人過。鹵莽還鄉夢，依稀望闕歌。共思除醉外，無計奈愁何。試問陶家酒，新篘得幾多。
九日醉吟 白居易 
有恨頭還白，無情菊自黃。一為州司馬，三見歲重陽。劍匣塵埃滿，籠禽日月長。身從漁父笑，門任雀羅張。問疾因留客，聽吟偶置觴。歎時論倚伏，懷舊數存亡。奈老應無計，治愁或有方。無過學王績，唯以醉為鄉。
問韋山人山甫 白居易 
身名身事兩蹉跎，試就先生問若何。從此神仙學得否，白須雖有未為多。
送蕭煉師步虛詞十首，卷後以二絕繼之 白居易 
欲上瀛州臨別時，贈君十首步虛詞。天仙若愛應相問，可道江州司馬詩。花紙瑤緘松墨字，把將天上共誰開。試呈王母如堪唱，發遣雙成更取來。
贈李兵馬使 白居易 
身得貳師餘氣概，家藏都尉舊詩章。江南別有樓船將，燕頷虯須不姓楊。
題遺愛寺前溪松 白居易 
偃亞長松樹，侵臨小石溪。靜將流水對，高共遠峰齊。翠蓋煙籠密，花幢雪壓低。與僧清影坐，借鶴穩枝棲。筆寫形難似，琴偷韻易迷。暑天風槭槭，晴夜露淒淒。獨契依為舍，閑行繞作蹊。棟樑君莫采，留著伴幽棲。
廬山草堂夜雨獨宿寄牛二、李七、庾三十二員外 白居易 
丹霄攜手三君子，白髮垂頭一病翁。蘭省花時錦帳下，唯有無生三昧觀，榮枯一照兩成空。
聞楊十二新拜省郎，遙以詩賀 白居易 
文昌新入有光輝，紫界宮牆白粉闈。曉日雞人傳漏箭，官職聲名俱入手，近來詩客似君稀。
三月三日懷微之 白居易 
良時光景長虛擲，壯歲風情已暗銷。忽憶同為校書日，每年同醉是今朝。
贈韋八 白居易 
辭君歲久見君初，白髮驚嗟兩有餘。容鬢別來今至此，豈料天南相見夜，哀猿瘴霧宿匡廬。
春江閒步，贈張山人 白居易 
江景又妍和，牽愁發浩歌。晴沙金屑色，春水麹塵波。紅簇交枝杏，青含卷葉荷。藉莎憐軟暖，憩樹愛婆娑。書信朝賢斷，知音野老多。相逢不閑語，爭奈日長何。
春聽琵琶，兼簡長孫司戶 白居易 
四弦不似琵琶聲，亂寫真珠細撼鈴。指底商風悲颯颯，遷客共君想勸諫，春腸易斷不須聽。
吳宮辭 白居易 
一入吳王殿，無人睹翠娥。樓高時見舞，宮靜夜聞歌。半露胸如雪，斜回臉似波。妍媸各有分，誰敢妒恩多。
送韋侍禦量移金州司馬 白居易 
春歡雨露同沾澤，冬歎風霜獨滿衣。留滯多時如我少，莫恨東西溝水別，滄溟長短擬同歸。
自到潯陽生三女子，因詮真理，用遣妄懷 白居易 
宦途本自安身拙，世累由來向老多。遠謫四年徒已矣，賴學空王治苦法，須拋煩惱入頭陀。
江西裴常侍以優禮見待又蒙贈詩輒敘鄙誠用伸感謝 白居易 
一從簪笏事金貂，每借溫顏放折腰。長覺身輕離泥滓，他日秉鈞如見念，壯心直氣未全銷。
自江州司馬授忠州刺史，仰荷聖澤，聊書鄙誠 白居易 
炎瘴拋身遠，泥塗索腳難。網初鱗撥剌，籠久翅摧殘。雷電頒時令，陽和變歲寒。遺簪承舊念，剖竹授新官。鄉覺前程近，心隨外事寬。生還應有分，西笑問長安。
除忠州，寄謝崔相公 白居易 
提拔出泥知力竭，吹噓生翅見情深。劍鋒缺折難沖鬥，忠州好惡何須問，鳥得辭籠不擇林。
初除官蒙裴常侍贈鶻銜瑞草緋袍魚袋因謝惠貺兼抒離情 白居易 
新授銅符未著緋，因君裝束始光輝。惠深范叔綈袍贈，明朝戀別朱門淚，不敢多垂恐汙衣。
洪州逢熊孺登 白居易 
靖安院裏辛夷下，醉笑狂吟氣最粗。莫問別來多少苦，低頭看取白髭須。
初著刺史緋，答友人見贈 白居易 
故人安慰善為辭，五十專城道未遲。徒使花袍紅似火，銀印可憐將底用，只堪歸舍嚇妻兒。
又答賀客 白居易 
銀章暫假為專城，賀客來多懶起迎。似掛緋衫衣架上，朽株枯竹有何榮。
別草堂三絕句 白居易 
正聽山鳥向陽眠，黃紙除書落枕前。為感君恩須暫起，爐峰不擬住多年。久眠褐被為居士，忽掛緋袍作使君。身出草堂心不出，廬山未要勒移文。三間茅舍向山開，一帶山泉繞舍回。山色泉聲莫惆悵，三年官滿卻歸來。
鐘陵餞送 白居易 
翠幕紅筵高在雲，歌鐘一曲萬家聞。路人指點滕王閣，看送忠州白使君。
潯陽宴別 白居易 
鞍馬軍城外，笙歌祖帳前。乘潮發湓口，帶雪別廬山。暮景牽行色，春寒散醉顏。共嗟炎瘴地，盡室得生還。
戲贈戶部李巡官 白居易 
好去民曹李判官，少貪公事且謀歡。男兒未死爭能料，莫作忠州刺史看。
行次夏口，先寄李大夫 白居易 
連山斷處大江流，紅旆逶迤鎮上游。幕下翱翔秦禦史，假著緋袍君莫笑，恩深始得向忠州。
重贈李大夫 白居易 
早接清班登玉陛，同承別詔直金鑾。鳳巢閣上容身穩，慚君獨不欺憔悴，猶作銀台舊眼看。
對鏡吟 白居易 
閑看明鏡坐清晨，多病姿容半老身。誰論情性乖時事，如今所得須甘分，腰佩銀龜朱兩輪。
江州赴忠州，至江陵已來，舟中示舍弟五十韻 白居易 
昔作咸秦客，常思江海行。今來仍盡室，此去又專城。典午猶為幸，分憂固是榮。簈星州乘送，艛艓驛船迎。共載皆妻子，同游即弟兄。寧辭浪跡遠，且貴賞心並。雲展帆高掛，飆馳棹迅征。溯流從漢浦，循路轉荊衡。山逐時移色，江隨地改名。風光近東早，水木向南清。夏口煙孤起，湘川雨半晴。日煎紅浪沸，月射白砂明。北渚寒留雁，南枝暖待鶯。駢朱桃露萼，點翠柳含萌。亥市魚鹽聚，神林鼓笛鳴。壺漿椒葉氣，歌曲竹枝聲。系纜憐沙靜，垂綸愛岸平。水餐紅粒稻，野茹紫花菁。甌泛茶如乳，台粘酒似餳。膾長抽錦縷，藕脆削瓊英。容易來千里，斯須進一程。未曾勞氣力，漸覺有心情。臥穩添春睡，行遲帶酒酲。忽愁牽世網，便欲濯塵纓。早接文場戰，曾爭翰苑盟。掉頭稱俊造，翹足取公卿。且昧隨時義，徒輸報國誠。眾排恩易失，偏壓勢先傾。虎尾憂危切，鴻毛性命輕。燭蛾誰救活，蠶繭自纏縈。斂手辭雙闕，回眸望兩京。長沙拋賈誼，漳浦臥劉楨。鶗鴂鳴還歇，蟾蜍破又盈。年光同激箭，鄉思極搖旌。潦倒親知笑，衰羸舊識驚。烏頭因感白，魚尾為勞赬。劍學將何用，丹燒竟不成。孤舟萍一葉，雙鬢雪千莖。老見人情盡，閑思物理精。如湯探冷熱，似博鬥輸贏。險路應須避，迷途莫共爭。此心知止足，何物要經營。玉向泥中潔，松經雪後貞。無妨隱朝市，不必謝寰瀛。但在前非悟，期無後患嬰。多知非景福，少語是元亨。晦即全身藥，明為伐性兵。昏昏隨世俗，蠢蠢學黎甿。鳥以能言cm，龜緣入夢烹。知之一何晚，猶足保餘生。
題岳陽樓 白居易 
岳陽城下水漫漫，獨上危樓倚曲欄。春岸綠時連夢澤，此地唯堪畫圖障，華堂張與貴人看。
入峽次巴東 白居易 
不知遠郡何時到，猶喜全家此去同。萬里王程三峽外，兩片紅旌數聲鼓，使君艛艓上巴東。
十年三月三十日，別微之於灃上。十四年三月十一日夜，遇微之於峽中，停舟夷陵，三宿而別，言不盡者，以詩終之，因賦七言十七韻以贈，且欲記所遇之地與相見之時，為他年會話張本也 白居易 
灃水店頭春盡日，送君上馬謫通川。夷陵峽口明月夜，坐從日暮唯長歎，語到天明竟未眠。齒發蹉跎將五十，往事渺茫都似夢，舊遊流落半歸泉。醉悲灑淚春杯裏，別來只是成詩癖，老去何曾更酒顛。各限王程須去住，神女台雲閑繚繞，使君灘水急潺湲，風淒暝色愁楊柳，君還秦地辭炎徼，我向忠州入瘴煙。未死會應相見在，
題峽中石上 白居易 
巫女廟花紅似粉，昭君村柳翠於眉。誠知老去風情少，見此爭無一句詩。